CELEX: 22011D0055
Language: sl
Date: 2011-05-20 00:00:00
Title: Sklep Skupnega odbora EGP št. 55/2011 z dne 20. maja 2011 o spremembi Priloge XIII (Promet) k Sporazumu EGP

28.7.2011   
            
            
               SL
            
            
               Uradni list Evropske unije
            
            
               L 196/36
            
         SKLEP SKUPNEGA ODBORA EGP
   št. 55/2011
   z dne 20. maja 2011
   o spremembi Priloge XIII (Promet) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XIII k Sporazumu je bila spremenjena s Sklepom Skupnega odbora EGP št. 38/2011 z dne 1. aprila 2011 (1).
            
         
               (2)
            
            
               Direktivo Komisije 2010/47/EU z dne 5. julija 2010 o prilagoditvi Direktive 2000/30/ES Evropskega parlamenta in Sveta o cestnem pregledu tehnične brezhibnosti gospodarskih vozil, ki vozijo v Skupnosti, tehničnemu napredku (2) je treba vključiti v Sporazum.
            
         
               (3)
            
            
               Direktivo Komisije 2010/48/EU z dne 5. julija 2010 o prilagoditvi Direktive 2009/40/ES Evropskega parlamenta in Sveta o tehničnih pregledih motornih vozil in njihovih priklopnikov tehničnemu napredku (3) je treba vključiti v Sporazum.
            
         
               (4)
            
            
               Priporočilo Komisije 2010/378/EU z dne 5. julija 2010 o oceni napak, ugotovljenih med izvajanjem tehničnih pregledov v skladu z Direktivo 2009/40/ES Evropskega parlamenta in Sveta o tehničnih pregledih motornih vozil in njihovih priklopnikov (4) je treba vključiti v Sporazum –
            
         SKLENIL:
   Člen 1
   Priloga XIII k Sporazumu se spremeni:
   
               1.
            
            
               v točki 17h (Direktiva 2000/30/ES Evropskega parlamenta in Sveta) se doda naslednja alinea:
               
                           „—
                        
                        
                           
                              32010 L 0047: Direktiva Komisije 2010/47/EU z dne 5. julija 2010 (UL L 173, 8.7.2010, str. 33).“;
                        
                     
         
               2.
            
            
               v točki 16a (Direktiva 2009/40/ES Evropskega parlamenta in Sveta) se doda:
               „ , kakor jo spreminja:
               
                           —
                        
                        
                           
                              32010 L 0048: Direktiva Komisije 2010/48/EU z dne 5. julija 2010 (UL L 173, 8.7.2010, str. 47).“;
                        
                     
         
               3.
            
            
               pod naslovom „AKTI, S KATERIMI SE POGODBENICE SEZNANIJO“ se za točko 36c (Priporočilo Komisije 2010/379/EU) vstavi naslednja točka:
               
                           „36d.
                        
                        
                           
                              32010 H 0378: Priporočilo Komisije 2010/378/EU z dne 5. julija 2010 o oceni napak, ugotovljenih med izvajanjem tehničnih pregledov v skladu z Direktivo 2009/40/ES Evropskega parlamenta in Sveta o tehničnih pregledih motornih vozil in njihovih priklopnikov (UL L 173, 8.7.2010, str. 74).“.
                        
                     
         Člen 2
   Besedila direktiv 2010/47/EU in 2010/48/EU ter Priporočila 2010/378/EU v islandskem in norveškem jeziku, ki se objavijo v Dopolnilu k Uradnemu listu Evropske unije, so verodostojna.
   Člen 3
   Ta sklep začne veljati 21. maja 2011 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (5).
   Člen 4
   Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.
   
      V Bruslju, 20. maja 2011
      
         
            Za Skupni odbor EGP
         
         
            Vršilec dolžnosti predsednika
         
         Gianluca GRIPPA
      
   
   
      (1)  UL L 171, 30.6.2011, str. 39.
   
      (2)  UL L 173, 8.7.2010, str. 33.
   
      (3)  UL L 173, 8.7.2010, str. 47.
   
      (4)  UL L 173, 8.7.2010, str. 74.
   
      (5)  Navedena ni nobena ustavna zahteva.